procesaur/Wiki.mk huggingface dataset:
Падот на црниот јастреб (филм)

Падот на црниот јастреб (англиски: ''Black Hawk Down'') — американски филм, во режија на Ридли Скот, со Ерик Бана и Том Харди во главните улоги.
1 Содржина
Во 1990-тите, елитни американски војници учествуваат во една акција во Сомалија, со цел да грабнат високи офицери на една воена фракција поради чија корумпираност гладуваат стотици илјади Сомалијци. Меѓутоа, едночасовната акција пропаѓа при што се срушени два хеликоптера од типот „Блек хок“, така што започнува петнаесетчасовна акција за спасување.
Далечна земја

Далечна земја – американски филм, во режија на Рон Хауард, со Том Круз и Никол Кидман во главните улоги.
1 Содржина
Џозеф Донели е сиромашен земјоделец во Ирска, во 19 век, кој ги губи таткото и домот поради бескрупулозните земјопоседници. Со намера да му се одмазди на баронот за неправдата што му е нанесена на неговото семејство, Џозеф се запознава со ќерката на баронот и тие бегаат во Америка. Притоа, на патот за САД, таа е ограбена во бродот и двајцата со малку пари се мачат да преживеат во најлошиот дел на Бостон.
Бес под контрола

Бес под контрола – американски филм од 2003 година (во жанрот комедија), во режија на Питер Сегал. Главните улоги ги толкуваат: Адам Сендлер, Џек Николсон, Вуди Харелсон и Мариса Томеи.
1 Содржина
Дејв Бузник е мирен човек кого го малтретира шефот, а неговата девојка Линда се гледа со поранешното нејзино момче. Во Дејв тлее гневот, така што при едно недоразбирање, тој ја губи самоконтролата и прави голем испад.
Шчара

Шчара (|Шчара, Ščara, |Щара) — река во Белорусија и лева притока на реката Неман. Реката е долга 300 километри со сливно подрачје од 6730 км². Таа е петта најголема река во Белорусија.
Реката тече низ градот Слоним.
Тарзан

Тарзан — измислен лик од литературата и филмот.
1 Тарзан како тема во уметноста и популарната култура
Тарзан се јавува како тема и вдахновение во делата од уметноста и популарната култура, како:
* „Тарзановата одмазда“ — расказ од збирката „Римски приказни“ на италијанскиот писател Алберто Моравија.* „Тарзан е чукнат“ (англиски: ''Tarzan's Nuts'') — песна на британската ска-група Меднес (''Madness'') од 1979 година.
Римски приказни

„Римски приказни“ (италијански: ''Racconti Romani'') — збирка раскази на италијанскиот писател Алберто Моравија од 1954 година.
1 Содржина
Збирката ги содржи следниве раскази:* Не истражувај
* Двојник
* Комедијант
* Возач на камион
* Мислител
* Акрепи
* Совршено злостроство
* На сила силеџија
* Пропаст на човештвото
* Пријатели без пари
* Бу, бу, бу
* Несреќен човек
* Тарзановата одмазда
* Ромоло и Ремо
* Болничарка
* Богатство
2 За збирката
Збирката „Римски приказни“ се темели врз два елементи: прецизната слика на објективниот свет се соединува со егзистенцијалните и моралните проблеми на целата епоха. Затоа, неговите раскази се длабоко „римски“ и истовремено не се само „римски“. Од сведочењето за посебното тие преминуваат во сведоштво за општото, т.е. низ моралните, сентименталните и општествените проблеми на поединецот тие зборуваат за духовната пустош на една цела цивилизација, која е во знакот на конвенциите, формалностите и конструкциите. Неговиот стил е одраз на пластичноста на фантазијата, но и интимен јазик на мудроста и на зрелоста на интелектот. Ликовите во книгата се луѓе од крв и од месо, но и симболи, т.е. претставници на одделни делови од неговиот систем на идеи.
Враќањето на козите (роман)

Враќањето на козите — роман на македонскиот писател Луан Старова, објавен во 2016 година од страна на издавачката куќа „Три“. Книгата претставува продолжение на романот на Старова „Времето на козите“.
1 Содржина
Романот започнува со осврт врз успехот на претходниот роман „Времето на козите“, со неговата книжевна слава и со книжевната и политичката биографија на авторот. Притоа, авторот прераскажува или наведува цитати за приемот на неговата претходна книга, ги пренесува оценките кај публиката во Франција итн. Потоа, романот продолжува со прераскажување на политичката, т.е. дипломатската кариера на авторот, наведувајќи моменти од меѓународното признавање на Македонија и воспоставувањето дипломатски врски со европските земји. Најпосле, преку двата главни лика, француските козари Андре Декостер и Жан Домек, се прикажуваат современите трендови во светскиот капитализам. Романот завршува така што одбраното стадо кози, донација од Франција, македонските политичари и стопанственици го распродаваат без да му се најде трагата.
2 Осврт кон книгата
Во романот Старова успеал да вплете неколку различни книжевни стратегии и пристапи кон романескниот облик, задржувајќи го својот авторски стил. Притоа, романот се одликува со силен автореференцијален, т.е. автометатекстуален слој, бидејќи авторот се јавува како главен лик и раскажувач. Во него, Старова го користи стариот римски жанр, наречен „сотија“ во кој главниот лик (авторот) намерно се прави припрост и наивен и работите ги претставува од т.н. жабја перспектива. Исто така, романот претставува силна интелектуална критика на суровата стварност на македонската транзиција.
Национална селанска партија (Унгарија)

Национална селанска партија (|Nemzeti Parasztpárt, NPP) – политичка партија во Унгарија меѓу 1939 и 1949 година. Партијата ја водел писателот Петер Вереш. Партијата повторно кратко време оживеала за време на Унгарска револуција од 1956 годинаи после падот на комунизмот во 1989/90 година.
1 Историја
Партијата била основана во 1939 година, а формално како организација постои од 19 септември 1944 година. . Освои 42 места на унгарските парламентарни избори во 1944 година. Следната броела 170 000 членови, иако освои 23 места на унгарските парламентарни избори истата година. На парламентарните избори во 1947 година партијата освоила 36 од 411 места во собранието.
На парламентарните избори во 1949 година, настапиле заедно со комунистичкиот Независен народен фронт, и освоиле 39 места. Со усвојувањето на новиот устав во август 1949 година, земјата станала еднопартиска, а Националната селанска партија се споила со комунистичко водената Унгарска работничка народна партија.
После Унгарска револуција од 1956 годинаУнгарската револуција од 1956 година, партијата била обновена под името „Петефиева партија“ и била вклучена во краткотрајната нова влада. За време на транзицијата во демократија (1989-1990), членовите на членовите на друштвото Петер Вереш повторно ја воспоставиле партијата под името Унгарска народна партија на 11 јуни 1989 година и учествувала на опозициските разговори на тркалезна маса. Унгарската народна партија имала големи надежи во однос на првите демократски избори во 1990 година, но освоиле само 0,8% од гласовите. После тоа президиумот го променил името во Унгарска народна партија-Национална селанска партија. Кратко пред парламентарните избори во 1994 година, две третини од членството му се придружила на Националниот демократски сојуз предводен од Золтан Биро и Имре Пожгај. Се затрела до крајот на деценијата.
2 Идеологија
Главната политика на партијата била земјишна реформа. Ја добила поддршката од средните и ниските класи на село, како и од интелектуалците во провинциите и била најпопуларна во источна Унгарија. Била спонзорирана од Комунистичката партија на Унгарија бидејќи таа не можела да ја добие поддршката од селските гласачи. Тоа значело дека нејзините поддржувачи биле поблиски до Комунистичката партија на Унгарија отколку до Социјалдемократската партија на Унгарија.
3 Парламентарна застапеност
Година, Национално собрание, Влада
#одвкупните гласови, % одвкупните гласови, #одвкупните места, +/–
1944, во влада
1945, 324.772, 6,9%, 19, во влада
1947, 413.409, 8,28%, 13, во влада
1949<sup>1</sup>, 5.478.515, 97,1%, 3, во влада
1990, 37.047, 0,8%, вонпарламентарна
<sup>1</sup>УСП била член на комунистичкиот Независен народен фронт. Унгарија станал еднопартиска држава по изборите во 1949 година
Мајкл Чимино

Мајкл Чимино (англиски: ''Michael Cimino'') (1939, Њујорк – 2 јули 2016) – американски филмски режисер.
1 Животопис
Мајкл Чимино е роден во Њујорк, во добро ситуирано уметничко семејство. Студирал уметност, дизајн и архитектура. Во 1996 година се повлекол од очите на јавноста и го продолжил животот пишувајќи романи.
2 Творештво
Чимино започнал како режисер на скапи и раскошни телевизиски реклами. На почетокот на 1970-тите, заедно со Џон Милиус, го напишал сценариото за „Magnum Force“, вториот дел од серијалот за Валканиот Хари. Во 1974 година со режирал својот прв филм „Thunderbolt and Lightfoot“, акциона комедија со Клинт Иствуд и Џеф Бриџис во главните улоги. Сепак, славата ја стекнал со филмот „Ловец на елени“, кој се смета за еден од најзначајните американски филмови од 1970-тите. Филмот добил пет награди „Оскар“, а Чимино се здобил со можноста да снима високобуџетски филмови. Како резултат на тоа, во 1980 година го режирал филмот „Порта на рајот“, епски вестерн којшто се смета за едно од најголемите комерцијални фијаска во историјата на филмот, со што го турнал студиото „Јунајтед артистс“ (''United Artists'') во стечај. Потоа, Чимино снимил уште четири филма, а напишал и околу 20 сценарија кои останале нереализирани, а во 1996 година се повлекол од филмот.
Дрокија

Дрокија (|Drochia) – град во северниот дел на Молдавија. Тој е административен центар на реонот Дрокија.
1 Потекло на поимот
Името на градот доаѓа од локалниот вид на птица наречена „дропие (|dropie, |голема дропла)“
2 Географија
Градот се наоѓа на 174 км северно од престолнината Кишињев и 67 км североисточно од романскиот град Јаш. Просечната надморска висина на Дрокија е 226 метри.
3 Историја
Хроничарите првпат ја споменуваат Дрокија во 1777 година. До 1830 година била мала населба со 25 семејства. Според документ од 1847 година, тогаш била изградена мала постројка за обработка на грозје, првото индустриско претпријатие во градот. Во 1875 година биле изградени две воденици на локалниот поток.
Поинтензивен индустриски развој градот доживеал со доаѓањето на железницата на крајот на 19 век. Според пописот од 1930 година, населбата (тогаш село) била позната како „Дрокија Гара“ (буквално „Станица Дрокија“), и имала население од само 595 жители.
Статус на град Дрокија добила во 1973 година.
4 Население
Според пописот од 2004 година градот брои 16.606 жители. Националната структура е дадена во следнава табела::
Етнички состав
Етничка група, попис 1930, попис 2004
Молдовци (Романци), 181, 12.864
Рутенци (Украинци), 77, 2.600
Руси, 209, 986
Евреи, 112, 13
Бугари, –, 22
Гагаузи, –, 18
Полјаци, 5, 6
Роми, –, 2
Арменци, 7, 95
Срби, Хрвати, Словенци, 1
други, 3
Total, 595, 16.606
Распределбата на населението според мајчиниот јазик е следнава:
Мајчин јазик
Јазик, попис 1930, попис 2004
Романски, 198, N/A
Руски, 210, N/A
Јидиш, 102, N/A
Украински, 80, N/A
Полски, 4, N/A
други, 1, N/A
Total, 595, 16.606
5 Галерија
6 Збратимени градови
Дрокија е збратимена со:
Челепински Врв

Челепински Врв — планински врв на Шар Планина висок 2.554 метри. Се наоѓа во предлот наречен Челепино кој е сместен по сртот на главното шарпланинско било на кое се наоѓа границата меѓу Македонија и Косово, непосредно во западен правец над Боговињското Езеро. Самиот врв се наоѓа на карпест гребен чија надморска височина се движи помеѓу 2544 и 2487 метри. На север од него по сртот се наоѓа гребенот со врвовите Трапезица и Џинибег, додека кон југ продолжува и се поврзува со Рудока со разгранување кон Бориславец (Брустовец) на југоисток. Во негова близина постојат силен извор со двете Челепински езера.
1 Галерија
Договор за отстапување на побарување

Договор за отстапување на побарување – е договор меѓу две страни со кој едната страна (отстапувач) се согласува определено достасано но ненаплатено побарување да му го отстапи на некој свој доверител (примач). Со договорот за отстапување, првата страна (отстапувачот) може навремено и брзо да ја исполни својата обврска кон некој доверител, додека интересот на втората страна (примачот) лежи во тоа што го прима побарувањето со сите негови права (камата, казнена камата итн.). Исто така, интерсот на примачот се состои од тоа што износот на отстапеното побарување вообичаено се намалува за одреден процент (од 5 до 15%) во корист на примачот.
1 Договорот за отстапување на побарување во македонското право
Во Македонија, договорот за отстапување е регулиран со Законот за облигационите односи, чиј член 424 пропишува дека доверителот може да склучи договор со трето лице на кого му го пренесува своето побарување, освен она чие пренесување е забрането со закон или кое е врзано за личноста на доверителот или кое според својата природа е спротивно на пренесувањето. Притоа, договорот за пренос на побарувањето нема дејство ако доверителот и должникот се договориле дека побарувањето не може да се пренесе на трето лице или дека не може да се пренесе без согласност на должникот. Сепак, законот пропишува дека за пренос на побарувањето не е потребна согласност на должникот, иако пренесувачот има обврска да го извести за извршеното отстапување. Врз основа на договорот за пренос на побарувањето, врз примачот на побарувањето преминуваат и сите споредни права, како што се: залогот, хипотеката, правото на камата, договорната казна итн. Исто така, се претпоставува дека достасаните а ненаплатени камати се пренесуваат врз примачот на побарувањето.
Во членот 432 од Законот за облигационите односи е пропишан и договорот за отстапување наместо исполнување или наплатување. Со првиот договор, наместо да ја исполни својата договорна обврска, должникот може да отстапи некое свое побарување (целосно или делумно), со што се смета дека ја исполнил обврската. Кај вториот вид договор, кога должникот ќе отстапи свое побарување наместо да ја исплати обврската, тогаш неговата обврска згаснува само кога примачот на побарувањето ќе успее да го наплати отстапеното побарување. Ако со договорот се отстапува побарување што се наоѓа во извршна постапка, тогаш договорот се солемнизира кај нотар при што треба да се достави оригинал или заверен препис на извршната исправа (решение, пресуда, судско порамнување, вонсудска спогодба итн.). Потоа, со допис се известува извршителот и му се доставува примерок од договорот за отстапување.
Јанковечка парохија

Јанковечка парохија — македонска православна парохија, дел од Ресенското архијерејско намесништво на Преспанско-пелагониската епархија на МПЦ - ОА. Парохијата ги опфаќа селата Јанковец (парохиско седиште) и Кривени. Старешина на парохијата е јереј Никола Златаровски (сос. 2016).
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Јован Крстител“ (парохиска црква), Јанковец, 1886
Црква „Св. Никола“, Јанковец
Црква „Св. Атанасиј“, Јанковец
Црква „Успение на Пресвета Богородица“, Јанковец
Црква „Св. Игнатиј Богоносец“, Јанковец
Црква „Св. Ѓорѓи“, Кривени
Црква „Св. Илија“, Кривени
Матео Ренци

Матео Ренци (италијански: ''Mateo Renzi'') – италијански политичар.
1 Политичка кариера
Ренци остварил брз подем во политиката. Во 2004 година, на возраст од 29 години, станал претседател на Покраината Фиренца, а во 2009 година бил избран за градоначалник на Фиренца. Тогаш почнал да напредува кон врвот на Демократската партија на Италија и во 2013 година станал нејзин претседател. Веднаш потоа, на почетокот до 2014 година, на возраст од 39 години, Ренци станал најмладиот премиер во историјата на Италија. Како премиер, тој направил бројни рефомри што ја стабилизирале Италија по Глобалната финансиска криза. Исто така, по двегодишни политички борби, во 2016 година, тој успеал да го истурка својот предлог за реформи на изборниот систем, со што обезбедил услови за одржување на референдум по тоа прашање.
Езерска Река (Шар Планина)

Езерска Река — река во Македонија која претставува изворишна челенка од која настанува Боговињска Река. Извира од неколку помали изворчиња под Езерски Рид високо на Шар Планина, каде потоа ги собира истечните води од изворите и потоците кои истекуваат од Челепински Врв и Бело Езеро, од каде се влева и протечува низ Боговињското Езеро, по што истекува од него и продолжува да тече во источен правец сè до месноста Јаворица каде се составува со Слапска Река и продолжуваат да течат под заедничкото име Велика, а потоа и под главното име Боговињска Река.
1 Галерија
Основен суд Кавадарци

Основен суд Кавадарци — суд со основна надлежност сместен во градот Кавадарци и го опфаќа подрачјето на општините Кавадарци и Росоман. Воедно, овој суд има и проширена надлежност за подрачјето на судовите во Кавадарци и Неготино, што ја стекнал во 2020 година. Дотогаш, судското подрачје на судовите во Кавадарци и Неготино припаѓал на судот во Велес.
Судот во Кавадарци ја извршува судската власт во прв степен во рамките на гореспоменатите општини. Основниот суд во Кавадарци одлучува за сите дела во прв степен по кривични дела и прекршоци извршени на подрачјето на општините.
1 Историја
Основниот суд во Кавадарци, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.
2 Внатрешна организација
Судот е сместен во зграда на приземје и спрат, со локација на адреса ул. Нов Белград бр. 16 во градот Кавадарци.
Основниот суд во Кавадарци е поделен на пет одделенија: приемно, граѓанско, прекршочно, кривично и извршно одделение.
2.1 Претседатели на судот
Од неговото основање во 1945 година, претседатели на ОС Кавадарци биле следниве:
* Глигор Даскалов (1945-1947)
* Ристо Талевски (1945-1955)
* Александар Мишев (1956-1960)
* Миле Ѓорѓиевски (1960-1967)
* Драги Каровски (1967-1976)
* Димитар Манчев (1978-1986)
* Мирослав Маневски (1986-1997)
* Стојан Бојков (1997-2001)
* Јордан Дафков (2001-2005)
* Лазар Нанев (2006-2010)
* Зоран Јосифовски (2010-2014)
* Зоран Јосифовски (2015-2019)
* Лазар Нанев (2019-денес)
3 Поврзано
* Основни судови со основна надлежност во Македонија
Каљаја

Каљаја — возвишение и планински врв на планината Караџица на масивот Мокра. Се наоѓа веднаш на источната и југоисточната страна над селото Црн Врв, а неговата северна и западна падина до самиот врв се целосно обраснати со густа зимзелена и во помала мера листопадна букова шума, поради што од далеку има темна-црна боја, заради што најверојатно селото во неговото подножје го добило името Црн Врв. Претставува, возвишение на вододелницата помеѓу долините на Маркова и Кадина Река кое е продолжение на огранката кој од главното било на Караџица се испушта кон североисток почнувајќи со врвовите и месностите Пепелјак и Драчевски Рид. Има правец на протегање од југозапад кон североисток, при што на неговото југозападно подножје е преслапот и месноста Бразда (Салаково) каде во минатото Крали Марко ја прокопал браздата (јазот) со кој пуштил вода од Кадина во Маркова Река за својот манастир и каде се наоѓал збегот во кој живееле семејствата од Драчево, а од североисточната страна е преслапот и месноста Празни Торба. Највисоката надморска височина му изнесува 1710 метри, а по зарамнетиот врв кој има издадена стратешка поставеност се наоѓаат и котите 1704, 1711, 1694, 1712, 1668 и 1675 метри. Поради својата стратешка поставеност на него во минатото постоело утврдување тврдина, за што сведочи и неговото име Каљаја. На самото место Каља има остатоци од ѕидови, а месното население верува дека тука имало „старовремски град“ , за кој се претпоставува дека е од римско време.
1 Галерија
Грачаница (Босна и Херцеговина)

Грачаница — град и општина во североисточниот дел на Босна и Херцеговина, како дел од Тузланскиот кантон. Според податоците од пописот во 2013 година, Грачаница има 13.400 жители.
1 Историја
Грачаница првпат се споменува во османлиските извори во 1528 година. Селото припаѓало на нахијата Соко, и било познат по рудникот за железо.
Првобитната населба Грачаница се наоѓала на денешнното место Драфничи. Во 1548 година Грачаница добил статус на град. Значителен развој градот доживеал во крајот на 17 век, во времето на Ахмед-паша Будимлија, кој го изградил џамија, амам и саат-кулата.
Во 18 век бил изграден и водовод. Грачаница во 1879 година имала 613 куќи и 3012 жители.
2 Клима
Просечната температура во јануари е 1,8 °C, а во текот на јули 23,3 °C .
3 Население
Етнички состав
Година, Срби, %, Бошњаци, %, Хрвати, %, Југословени, %, Останати, %, Вкупно
1961, 8,543, 28.29%, 20,726, 68.62%, 171, 0.57%, 686, 2.27%, 77, 0.25%, 30,203
1971, 13,135, 27.97%, 33,135, 70.57%, 199, 0.42%, 184, 0.39%, 297, 0.65%, 46,950
1981, 13,226, 24.35%, 38,189, 70.32%, 135, 0.25%, 2,359, 4.34%, 402, 0.74%, 54,311
1991, 13,566, 22.97%, 42,628, 72.19%, 135, 0.23%, 1,501, 2.54%, 1,220, 2.07%, 59,050
Лукавац

Лукавац — град и општина во североисточниот дел на Босна и Херцеговина, како дел од Тузланскиот кантон. Според податоците од пописот во 2013 година, Лукавац има 12.490 жители.
1 Историја
Во близина на градот биле пронајдени остатоци од бронзено време, што укажува дека овој регион бил населен уште во праисторијата.
Името на Лукавац за првпат во пишаните документи се споменува во 1528 година како Горнен и Долен Лукавац, додека во пописот во 1885 се нарекува Турски Лукавац и Српски Лукавац.
2 Наводи
Националност, 1991
Муслимани, 7.596 (60,06)
Срби, 2.219 (17,54)
Хрвати, 493 (3,89)
Југословени, 1.940 (15,33)
Останати, 399 (3,18)
Вкупно, 12.647
Прва ресенска парохија

Прва ресенска парохија — македонска православна парохија, дел од Ресенското архијерејско намесништво на Преспанско-пелагониската епархија на МПЦ - ОА. Парохијата опфаќа дел од градот Ресен со градската црква „Св. Ѓорѓи“ како седиште на парохијата и селата Дрмени, Цапари, Српци, Рамна, Лера, Доленци, Кажани, Ѓавато, Маловиште и Гопеш. Старешина на парохијата е протојереј Љупчо Атанасов (сос. 2016).
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Ѓорѓи“(парохиска црква), Ресен
Црква „Св. Кирил и Методиј“, Ресен, 1894
Црква „Св. Ѓорѓи“, Дрмени, 1871
Црква „Св. Петка“, Дрмени, век
Црква „Св. Петка“, Цапари, 1724
Црква „Св. Атанасиј“, Цапари
Црква „Св. Ѓорѓи“, Цапари
Црква „Вознесение Христово“, Цапари
Црква „Св. Георгиј“, Цапари
Црква „Св. Петка“, Цапари
Црква „Св. Ѓорѓи“, Српци, 1831
Црква „Св. Пресвета Богородица“, Српци
Црква „Св. Ѓорѓи“, Рамна, 1885
Црква „Св. Никола“, Лера
Црква „Св. Ѓорѓи“, Доленци
Црква „Успение на Пресвета Богородица“, Ѓавато
Црква „Пресвета Богородица“, Ѓавато
Црква „Пресвета Богородица“, Ѓавато во м.в. Главиште
Црква „Св. Петка“, Маловиште, 1856
Црква „Св. Ана“, Маловиште, 1936
Црква „Вознесение Христово“, Маловиште
Црква „Св. Ѓорѓи“, Маловиште
Црква „Св. Атанасиј“, Маловиште
Црква „Св. Преображение“, Гопеш, 1878
Црква „Св. Илија“, Гопеш
Црква „Св. Никола“, Гопеш, 2001
2 Поврзано
* Ресенско архијерејско намесништво
Оревокршачка

''Оревокршачка'' (|Щелкунчик, Балет-феерия / ''Shchelkunchik, Balet-feyeriya''; |Casse-Noisette, ballet-féerie) е балет во два чина, првично кореографијата била на Мариус Петипа и Лев Иванов со партитура на Петар Илич Чајковски (оп. 71). Либретото е адаптирано од приказната на Хофман ''Оревокршачката и глувчето цар''. Премиерата била во Мариински театар во Санкт Петербург во недела, на 18 декември 1892, заедно со операта на Чајковски, „Јоланта“.
Иако не постигнала некој значаен успех, сепак дваесет минутниот дел што Чајковски го извлекол од балетот, постигнал успех. Од крајот на 1960-те години, балетот ''Оревокршачка'' ужива огромна популарност, а денес се изведува од страна на голем број балетски ансамбли, главно за време на Божиќ, особено во Северна Америка.
Оваа партитура на Чајковски станала една од неговите најпознати композиции. Меѓу другото, партитурата е позната поради употребата на челеста, инструмент што композиторот веќе го користел во својата помалку позната балада ''Војводата''.
1 Создавање на балетот
По успехот на ''Заспаната убавица'' во 1890 година, Иван Всеволошки, директорот на Царскиот Театар, го ангажирал Чајковски да осмисли програма со опера и балет. За операта било решено да биде ''Јоланта''. За балетот, Чајковски решил повторно да соработува со Мариус Петипа, со кого соработувал на ''Заспаната убавица''. Материјалот што го одбрал Петипа бил адаптација на приказната на Хофман ''Оревокршачката и глувчето цар'' која ја направил Александар Дима под наслов ''Приказната за Оревокршачката''. Заплетот на приказната на Хофман (и на адаптацијата создадена од Дима) бил во голема мера поедноставен како балет од два чина. Приказната на Хофман содржи делови со сеќавања за тоа како принцот бил претворен во Оревокршач. Ова не било вметнато во балетот.
Петипа му подготвил на Чајковски детални инструкции за составот на секој број, за темпото и за бројот на барови. Работата на овој балет Чајковски ја прекинал за време од дваесет и пет дена, додека престојувал во САД, каде подготвувал концерти за отворањето на Карнеги Хол. Делови од балетот ''Оревокршачка'', Чајковски ги компонирал во Руан, Франција.
Сребреник (град)

Сребреник — град и општина во североисточниот дел на Босна и Херцеговина, како дел од Тузланскиот кантон. Најблискиот град од Сребреник е градот Тузла кој се наоѓа северозападно. Според податоците од пописот во 2013 година, Сребреник има 7.163 жители.
1 Историја
Сребреник во историјата за првпат се споменува во 1333 година. Првите пишани документи за постоењето на овој град се доаѓаат од Повелбата на Стефан II Котроманиќ, кој како босански бан ги отстапил на Република Дубровник градовите Стон и Пељешац, отворајќи ги трговските патишта на Дубровник кон Босна.
Во тоа време Сребреник бил главен град на средновековна Босна со која владееле династијата Котромановиќ. Во тоа време Босна се простирала на територијата од Савс на север, Задар и Книн на запад и Херцег Нови на југоисток. Унгарскиот кралот Матијаш Корвин во октомври 1464 со својата војска извршил инвазија во североисточна Босна и го освоил Сребреник. Во овој дел била формирана бановина на чело со Никола Иљочки.
2 Географија
Сребреник се наоѓа во долината на Тиња, на патниот и железничкиот правец Брчко-Тузла-Сараево. Просечната надморска височина е 199 метри, на подрачјето на општината е 249 км<sup>2</sup>. Во оваа област во 1991 година живееле 40.796 луѓе. Општина Сребреник е опкружена со планинските масиви и Мајевице и Требаве. Населението во градот и околните села главно се занимаваат со сточарството и овоштарство.
3 Население
Сребреник
#F5DEB3" Година, #C2B280" 1991., #C2B280" 1981., #C2B280" 1971.
Муслимани, 4.532 (85,44%), 3.625 (87,37%), 2.023 (93,13%)
Срби, 172 (3,24%), 147 (3,54%), 80 (3,68%)
Хрвати, 87 (1,64%), 69 (1,66%), 31 (1,42%)
Југословени, 351 (6,61%), 257 (6,19%), 15 (0,69%)
Останати, 162 (3,05%), 51 (1,22%), 23 (1,05%)
#F5DEB3" Вкупно, 5.304, 4.149, 2.172
4 Спорт
Во градот се наоѓа и седиштето на фудбалските клубови ОФК Градина кој настапува во Првата фудбалска лига на Босна и Херцеговина. ОФК Градина своите домашни натпревари ги игра на Градскиот стадион кој има капацитет од 5.000 гледачи. ОФК Градина бил основан во 1953 година и како најголем успех го има постигнато во сезоната 2011-12 кога бил шампион како дел од Босанската фудбалска лига.
Освен фудбалскиот клуб, во градот се наоѓаат и седиштата на КК Сребреник, ОК Сребреник и РК Сребреник 04.
Јарослав Качињски

Јарослав Александер Качињски (|Jarosław Aleksander Kaczyński) – полски политичар, роден на 18 јуни 1949 година во Варшава, брат-близнак на Лех Качињски. По професија е адвокат, а премиер на Полска станал во 2006 година, по Кажимјеж Марќинкевич. На таа функција бил до 2007 година, а по него премиер на Полска станал Доналд Туск.
1 Политичка кариера
Во 1991 година, Јарослав Качињски ја формирал демохристијанската партија „Центарски договор“ со која си обезбедил два мандата како пратеник во Сејмот, во 1991 и повторно во 1997 година. Во 2001 година, заедно со братот-близнак Лех Качињски, ја формирал десничарската партија „Право и правда“, која на изборите во 2001 година освоила над 10% од гласовите. Откако брат му станал градоначалник на Варшава, во 2003 година Јарослав застанал на чело на партијата „Право и правда“. Во 2006-2007 година, Јарослав Качињски бил премиер на Полска.
Ада Циганлија

Ада Циганлија е остров на реката Сава во Белград, кој по вештачки пат е претворен во полуостров. Исто така вештачки е соѕдадено и соседното Савско Езеро, кое настанало со преградување на Сава и плажата на езерото. Ада Циганлија во претходните векови била поѕната по ѕатвори и логори, но во повоениот период е претворена од место познато по затвори и извршување на смртни казни, во извонредно популарна и повеќефункционална рекреативна зона во Белград, позната по своите плажи и спортски објекти. Во текот на летото има повеќе од 100.000 посетители во текот на работните денови и до 300.000 посетители за време на викендите. Поради својата популарност, Ада Циганлија честопати во жаргон е нарекувана ''Белградско Море''.
1 Географскa положба
На реката Сава, во непосредна близина на устието со Дунав, на оддалечност од само 4 километри од центарот на Белград се наоѓа некогашниот остров, а денес полуостровот Ада Циганлија, излетничко место, место за капење и одморалиште за туристите. Обрасната е со густа листопадна шума, во која има и ливади.
Некои хроничари, името на овој остров го наоѓаат во келтските зборови ''синга'' (остров) и ''лиа'' (подводно земјиште), па така се дошло до изразот ''сингалија'', од кој настанал зборот ''циганлија''. Ада Циганлија, како ретко природно богатство била забележана уште од времето на Караѓорѓе Петровиќ и кнезот Милош Обреновиќ. Во 1821 година прогласена е за државно добро, за што важи и денес. Долната и горната преграда од ракавот на реката Сава изградени се во 1967 година, па така Белград добил единствено езеро, долго 4,2 километри, со просечна широчина од 200 метри, и длабочина од 4 до 6 метри. Во деновите на летната сезона, дневно овде се капат или на друг начин се рекреираат и до 300.000 посетители. Целата површина на Ада Циганлија, заедно со аквариумот, изнесува 800 хектари.
На островот се наоѓа и населбата Партизан, која често има проблеми со поплавите. Блиску до езерото се наоѓа колекција од камени скулптури, која привлекува доста внимание од туристите. Формацијата се вика „Камен град“ и е дело на вајарот Ратко Вулановиќ.
2 Флора и фауна
Ада Циганлија е без сомнение еден од централните еколошки пунктови, со специфична микроклима, која се одликува со повеќе влажност на воздухот и нешто пониски летни дневни температури во однос на останатите делови на градот.
3 Плажи
Плажата околу Савското Езеро е целосно уредена со неопходни инфрастуктурни објекти, поради што се смета за една од најголемите и најубавите плажи на вештачките езера во Европа. Водата на Савското Езеро е потопла од речните езера, и затоа е погодна за рекреација. Савското Езеро со квалитетот на водата, убавите објекти и должината на патеките, е многу погодно за натпреварувања на мирни води. Езерото е погодно за пливање, веслање, кајак, ватерполо, скокање во вода, едрење на даски и други спортови, па на него се одржувааат многу интересни првенства.
4 Галерија
Биурет

Биурет е хемиско соединение со хемиска формула C<sub>2</sub>H<sub>5</sub>N<sub>3</sub>O<sub>2</sub>. Познато е и како карбамилуреа.
Терминот „биурет“ исто така опишува фамилија на органски соединенија со функционална група -(HN-CO-)<sub>2</sub>N-. Така, диметил биурет е CH<sub>3</sub>HN-CO-NR'-CO-NHCH<sub>3</sub>.
Слапска Река

Слапска Река или Смрека — река во Македонија, изворишна челенка од која настанува Боговињска Река. Извира од неколку помали но издашни извори високо на падините на Шар Планина во највисокиот дел на целата планина, односно во месноста Голема Смрека под јужната падина на врвот Мал Турчин висок 2702 метри. Кон запад со врвот и седлото Крива Шија е одделена од изворите и долината на реката Пена. Продолжува да тече кон запад помеѓу падините Голема и Мала Смрека поради што целиот предел и самата река во местото меѓу жителите и планинарите е позната под името ''Смрека''. Кај месносите Слап и Јаворица се составува со Езерска Река со која продолжуваат да течат под името Велика, а потоа Боговињска Река. Според името на месноста Слап која се наоѓа на самата нејзина утока, на топографските картие овој водотек е запишан под името Слапска Река. Изобилува со многу вода во текот на целата година и во најтоплите и сушни летни денови.
1 Галерија
Payday 2

''Payday 2'' е акциона видео игра во прво лице, направена од компанијата Оверкил Софтвер и издадена од компанијата „505 Игри“. Играта е продолжение на играта ''Payday: The Heist'', објавена во 2011 година. Таа беше објавена на 13 август 2013 за Microsoft Windows, PlayStation 3 и Xbox 360. Подобрена верзија на играта, со поднаслов ''Crimewave Издание'', беше објавена и за PlayStation 4 и Xbox Еден во јуни 2015 година (на 12 јуни во Велика Британија и Европа и на 16 јуни во Северна Америка).
Две години по случувањата во претходната игра, нова банда доаѓа во Вашингтон, D.C. област во која тие ограбуваат банки. Играчот ја презема контролата на еден од шеснаесете членови од бандата и самиот вооружен напад, со најмногу две ПИ играчи, како и четири играчи во кооперативна игра, или некоја комбинација на претходните.Мисиите вклучуваат ограбување банки, продавници за накит, и оклопни возила, производство и дистрибуција на наркотични средства, крадење на прототипови,крадење на уметности и артефакти, местење на изборите и кадрирање корумпирани политичари, борби со сопернички банди, влегување во платени основи, и ФБИ установи, спроведување на заштита на ракети, и криумчарење на оружје и јадрени оружја. Играта се разликува од претходните од страна што на играчот му овозможува многу повеќе прилагодување на играчот и многу повеќе мисии.
На придружната веб-серија е произведена за промовирање на игра. игра беше профитабилна од пред-нарачки сам и доби позитивни критики. ''Payday 2: Crimewave Издание'' кое нуди подобрена графика, нови содржини и сите претходни DLCs, беше објавен на 12 јуни 2015 година за PlayStation 4 и Xbox.
Тешањ

Тешањ — град и општина во северниот дел на Босна и Херцеговина, како дел од Зеничко-добојскиот кантон. Според податоците од пописот во 2013 година, Тешањ има 5.531 жител.
1 Историја
Сегашното име на градот за првпат се споменува во 1461 во повелбата на кралот Стефан Томашевиќ до неговиот чичко Радивој Остојиќ.
Во периодот од втората половина на 15 век и првата половина на 16 век, историјата на Тешањ била прилично хаотична. Босна била на местото каде најчесто била границата помеѓу Отоманското Царство и Унгарското Царство. Поради тоа, регионот често бил освојуван од двете страни.
Од 1512 година Тешањ билбил вклучен во територијата на Отоманското Царство за неколку векови. Со доаѓањето на Османлиите во Босна во 15 век, голем дел од месното население го прифатил исламот. Во времето на Гази Ферхад-паша, градот доживеал економски развој и била изградена Ферхадиевата џамија (1563), која сѐ уште се наоѓа во стариот дел на градот. Гази Ферхад-бег починал во 1568 и бил погребан во дворот на џамијата.
Периодот на австриската окупација донесел прозападно уредување на градот. Во текот на овој период биле изградени градски патишта, зградата на општината, училишта, аптеки и болници. Во овој период бил отворен и првиот хотел во градот.
Од 1929 до 1941 година, Тешањ бил дел од Врбаска бановина на Кралството Југославија.
2 Знаменитости
* Чаршиска џамија
* Старата куќа на семејството Еминагиќ. Таа е најстарата куќа во Тешањ и се смета дека била изградена на крајот на 17 век.
* Тешањската тврдина. Во стариот дел на градот се наоѓа Тешањската тврдина, која била центар на економскиот и културниот живот на Тешањ. Во центарот на градот била развиена трговијата во текот на XVII и XVIII век, кога имало 40 продавници.
* Саат-кула. Таа била изградена во 17 век. Од вкупно 21 кули кои биле изградени во Босна и Херцеговина, оваа кула е една од четирите кои сѐ уштепостојат. Таа е висока 18,5 метри.
* Гробот на поетот Муса Ќазим Чатиќ. Се наоѓа на гробиштата „Објешеница“ во центарот на градот. И покрај тоа што тој е роден во Оџак во 1880 година, тој целиот свој живот го посветил на градот Тешањ, каде што починал во 1915 година.
* Католичка црква на Св. Петар и Павле
3 Население
Ethnic Composition
Година, Срби, %, Бошњаци, %, Хрвати, %, Југословени, %, Останати, %, Вкупно
1961, 3,464, 11.87%, 18,270, 62.61%, 6,332, 21.70%, 1,003, 3.44%, 113, 0.39%, 29,182
1971, 2,692, 7.76%, 24,208, 69.78%, 7,603, 21.92%, 39, 0.11%, 151, 0.44%, 34,693
1981, 3,152, 7.21%, 30,653, 70.16%, 8,548, 19.56%, 1,012, 2.32%, 327, 0.75%, 43,692
1991, 3,078, 6.36%, 34,938, 72.20%, 8,952, 18.50%, 1,038, 2.15%, 384, 0.79%, 48,390
Мупироцин

Мупироцинот е антибиотик. Се користи локално (топично), и е ефикасен против Грам-позитивни бактерии, вклучувајќи и метицилин-резистентен стафилококус ауреус (МРСА).
Мупироцинот не делува против грам-негативни бактерии, ентерококи, повеќето анаеробни бактерии, микобактерии, микоплазми, хламидија, квасци и габи.
Првпат бил изолиран од бактеријата ''Pseudomonas fluorescens''.
0.1 Механизам на дејство
Мупироцин се врзува селективно за бактерисикиот ензим изолеуцил-тРНА-синтетаза и со тоа спречува вградување на аминокиселината изолеуцин во бактериските белковини. Овој механизам на дејство се разликува од оној на другите антибиотици и затоа не доаѓа до вкрстена резистенција.
0.2 Индикација
-Бактериски инфекции на кожата и рани, како на пример фоликулитис, фурункулоза или инфицирани декубитус-рани.
-Истребување на S. aureus од пределот на носот.
Сите луѓе на претседателот

„Сите луѓе на претседателот“ - (англиски: ''All the President's Men'') американски филм од 1976 година, во режија на Алан Пакула. Главните улоги ги играат: Дастин Хофман, Роберт Редфорд, Џек Ворден, Џејсон Робардс итн. Во 1977 година, филмот освоил четири награди „Оскар“, и тоа: за најдобра споредна машка улога (Робардс), најдобро сценарио, најдобар звук и најдобра декорација.
1 Содржина
Филмот го прикажува откривањето на познатата афера којашто резултирала со оставка на претседателот Никсон. За време на претседателската кампања во 1972 година, новинарот Боб Вудворд (го игра Редфорд) од весникот „Вашингтон пост“ присуствува на судењето на група луѓе кои упаднале во седиштето на Демократската партија, а таму здогледува многу познати адвокати. Тоа го зачудува и затоа тој продолжува да „копа“ на случајот, а во тоа му се придружува неговиот колега од весникот Карл Берстајн (го игра Хофман). Двајцата со голем жар почнуваат да откриваат многу интересни работи и најпосле откриваат дека највисокото раководство во Белата куќа планирало и организирало многу нечисти операции (перење пари, незаконско прислушкување на политичарите од Демократската партија итн.). Во макторпната истрага, тие мора да сослушаат многу сведоци, а цело време се соочуваат со пречките што им ги прават органите на власта. Најпосле, тие успеваат да ја докажат вистината и претседателот Никсон е принуден да поднесе оставка.
Градачац

Градачац — град и општина во североисточниот дел на Босна и Херцеговина, како дел од Тузланскиот кантон, околу 40 километри јужно од реката Сава. Градовите Босански Шамац и Модрича се наоѓаат во близина Градачац. Според податоците од пописот во 2013 година, Градачац има 13.474 жители.
1 Историја
Регионот на Градачац за првпат се споменува во 1302 година, додека првите пишани документи датираат од 1465 година. Градот станал дел од Отоманското Царство во 1512 година. Како нахија бил забележан во еден дефтер од 1533 година.
Во 1701 година на населбата и бил даден статус на паланка (град). Така градот станал седиште на воениот капетан во 1710 година. Началниците на семејството Градашчевиќ биле најодговорни во развојот на градот, и најпознатиот од нив, Хусеин Градашчевиќ бил предводник на Големото босанско востание во 1831 година.
Од 1929 до 1929 година, Градачац бил дел од Врбаска бановина.
Градот бил на неколкупати бомбардиран за време на Босанската војна од 1992-1995 година.
2 Географија
Градачац се наоѓа на надморска височина од 129 метри, на реката Градашница помеѓу падините на планината Мајевица и Требаве. Градовите Босански Шамац и Модрича се наоѓаат во близина Градачац.
3 Население
Градачац
#F5DEB3" Година, #C2B280" 1991, #C2B280" 1981, #C2B280" 1971
Муслимани, 9.454 (73,46%), 7.758 (72,76%), 6.121 (80,47%)
Срби, 1.348 (10,47%), 980 (9,19%), 730 (9,59%)
Хрвати, 681 (5,29%), 563 (5,28%), 452 (5,94%)
Југословени, 1.023 (7,94%), 1.231 (11,54%), 207 (2,72%)
Останати, 362 (2,81%), 129 (1,21%), 96 (1,26%)
#F5DEB3" Вкупно, 12.868, 10.661, 7.606
4 Стопанство
Во градот индустријата се засновува на обработка и производство на текстил, хемиски производи и храна. Градачац е местото каде што се одржува традиционалниот меѓународен саем за сливи. На саемот од 2015 година присуствувале 250 презентери од Босна и Херцеговина, Хрватска, Србија, Словенија, Германија, Турција и Унгарија. Една од поголемите локални компании е „Кула“, која е основана во 1960 година како мала локална фабрика за производство на облека. Денес Кула е модерна компанија со 700 вработени и годишно производство од 300.000 парчиња.
5 Образование
Во градот постојат две средни училишта и седум основни училишта.
6 Туризам
Во градот се наоѓа тврдината чии ѕидини се високи 18 метри. Тврдината била изградена помеѓу 1765 и 1821 година. Кулата била изградена во 1824 година од страна на Хусеин Градашчевиќ на темелите на тврдината која претходно била изградена од страна на Римјаните. Хусеиновата џамија била изградена во 1826 година.
Првиот спа објект бил изграден во Градачац во 1882 година. Температурата на водата е 29.30˚C, пронајдена на длабочина од 286 метри. Во оваа област во близина се наоѓаат двете езера Хазна и Видара. Двете езера биле изградени како дел од проектот за заштита на градот од поплави.
7 Спорт
Во градот се наоѓа и седиштето на фудбалскиот клуб ФК Ѕвезда Градачац кој настапува во Првата фудбалска лига на Босна и Херцеговина. ФК Ѕвезда Градачац своите домашни натпревари ги игра на стадионот Бања Илиџа кој има капацитет од 5.000 гледачи. ОФК Градина бил основан во 1922 година.
Освен фудбалскиот клуб, во градот се наоѓа и седиштето на РК Градачац.
Јадранка Костова

Јадранка Костова (р. , ) — македонска новинарка.
1 Новинарска кариера
Костова работела во повеќе македонски електронски и печатени медиуми. Во 1984 година, по покана од Македонската радио телевизија влегува во јавниот сервис. По заминувањето од оваа куќа, поминува еден дел во Сител-телевизија а потоа во Канал 5 Телевизија. Во 2003 година станала главен уредник на списанието „Фокус“. Во 2018 година се вработува во 1ТВ, каде останува една година.
Комисијата за верификација на фактите ја лустрирала Костова како соработник со македонската служба за државна безбедност. Според решението на Комисијата, во периодот 1993-1996, како новинар во МРТВ, Костова давала информации за лица со пробугарска ориентација.
Црква „Св. Никола“ - Шурленци

Свети Никола — главна селска црква во селото Шурленци, Општина Ресен, Македонија. Се наоѓа на височинка над селото, а околу нејзе се наоѓаат и самите селски гробишта.
1 Местоположба
Црква се наоѓа во месноста Старо Село, каде некогаш се наоѓало и селото Шурленци. Околу црквата се наоѓаат и самите селски гробишта.
2 Историја
Црквата била подигната помеѓу двете светски војни, а била обновена во 1975 година.
3 Галерија
4 Поврзано
* Ресенско архијерејско намесништво
* Втора ресенска парохија
* Црква „Св. Недела“
* Шурленци
Втора ресенска парохија

Втора ресенска парохија — македонска православна парохија, дел од Ресенското архијерејско намесништво на Преспанско-пелагониската епархија на МПЦ - ОА. Парохијата опфаќа дел од градот Ресен со градската црква Св. Ѓорѓи како седиште на парохијата и селата Царев Двор, Езерани, Лавци, Перово, Покрвеник, Прељубје, Волкодери, Шурленци, Стење, Коњско, Лескоец и островот Голем Град. Старешина на парохијата е протојереј Сотир Гочевски (сос. 2016).
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Ѓорѓи“ (парохиска црква), Ресен
Црква „Св. Никола Горни“, Царев Двор
Црква „Св. Никола Долни“, Царев Двор
Црква „Св. Илија“, Езерани
Црква „Св. Атанасиј“, Перово, 1869
Црква „Св. Никола“, Прељубје
Црква „Св. Илија“, Прељубје
Црква „Св. Атанасиј“, Покрвеник
Црква „Св. Никола“, Покрвеник
Црква „Св. Атанасиј“, Волкодери, 1994
Црква „Св. Никола“, Шурленци
Црква „Св. Недела“, Шурленци (Сирхан)
Црква „Св. стар Атанасиј“, Стење, 1885
Црква „Св. Кирил и Методиј“, Стење, 11 век
Црква „Црква „Успение на Пресвета Богородица“, Стење
Црква „Св. Никола“, Стење, 2013
Црква „Св. нов Атанасиј“, Стење
Црква „Св. Илија“, Коњско
Црква „Св. Никола“, Коњско
Црква „Св. Петар и Павле“, Коњско, 14 век
Црква „Св. Никола“, Лескоец, 1874
Црква „Св. Атанасиј“, Лавци
Црква „Св. Никола“, Лавци, 1920
Црква „Св. Петка“, Лавци
Црква „Св. Петар“, Голем Град, 1360
Црква „Св. Никола“ - Покрвеник

Свети Никола — главна селска црква во селото Покрвеник, Општина Ресен, Македонија. Се наоѓа во северозападниот дел на селото Старо Покрвеник, подигната на височинка кон крајот на век. Во склоп на црквата се наоѓаат старите селски гробишта.
Црквата делува запуштено, како и целосната нејзина околина.
1 Галерија
2 Поврзано
* Ресенско архијерејско намесништво
* Втора ресенска парохија
* Црква „Св. Атанасиј“
* Покрвеник
Црква „Св. Атанасиј“ - Покрвеник

Свети Атанасиј (позната и како Свети Атанас) — понова црква во селото Покрвеник, Општина Ресен, Македонија. Се наоѓа на околу 1 километар северозападно од денешната местоположба на селото Покрвеник, на просторот помеѓу старото и новото село.
1 Историја
Црквата била изградена помеѓу двете светски војни на место помеѓу старото и новото село. Била обновена во 1980 година. Во кругот на црквата се наоѓаат денешните селски гробишта.
2 Галерија
3 Поврзано
* Ресенско архијерејско намесништво
* Втора ресенска парохија
* Црква „Св. Никола“
* Покрвеник
Бразда (Салаково)

Бразда или Салаково — месност, односно превој на Салакова Планина - Караџица, кој воедно претставува и вододелница помеѓу долините на Маркова и Кадина Река. Претставува зарамнет преслап кој се наоѓа на надморска височина од 1611, 1622 и 1638 метри заграден од Драчевски Рид висок 1951, 1939, 1947, 1979 на југозапад и возвишението-врвот Каљаја висок 1710 метри на североисток.
1 Крали Марко прокопува бразда
Месноста Салаково се наоѓа на левиот брег на Салаковска Река на која во оваа месност по вештачки пат е прокопан јаз (бразда), по кој дел од водите се влеваат во долината на Маркова Река, додека остантите води по природното течение продолжуваат да течат и се влеваат во Кадина Река. Името Бразда оваа месност го добила според преданието во кое се вели дека Крали Марко, како и на други места, така и тука со својата сабја тој процепувал карпи и планини и ја пропуштал водата. Според тоа предание, порано, всушност, водите на езерото (Салаковски Езера) истекувале преку Кадина Река во велешкиот Вардар, бидејќи издигнатата карпа им пречела да истечат во Скопско. Бидејќи му била потребна водата во изградбата на Марковиот манастир, тој ја процепил височината, направил преграда каде што истекувала водата во Кадина Река и дел од водата пуштил да тече во спротивен правец во Скопско.
2 Збегот Салаково
Според преданија кои се пренесувале од колено на колено меѓу жителите на Драчево, а кои сè уште се живи и присутни помеѓу мештаните и сточарите од Црн Врв во оваа месност, во месноста Салаково во минатото живееле најстарите драчевски семејства кои потоа се вратиле и го обновиле Драчево на денешното место. Најверојатно спза време на турските зулуми по повлекувањето на австриската војска и задушувањето на Каропошевото востание, поголем дел на жителите на тогашното село Драчево избегале и се засолниле во месноста Салаково, во масивот на планната Караџица. Тоа бил непристапен и шумовит предел идеален за засолнување на незаштитеното население. Дека тука најверојатно голем дел од месното население нашло засолниште зборува и називот на месноста Драчевска планина односно Драчевски Рид кој се издигнува веднаш на југозапад над самиот превој и месност Бразда (Салаково), која повторно, според преданијата, била користена за напаасување на стоката на драчевци во летниот период. Во Салаково, драчевчани живееле засолнети скоро еден век, по што тие што преживеале повторно, во крајот на 18 и почетокот на 19 век, се вратиле во живеалиштата на нивните предци, заради што според усните народни преданија, Салаково е историско место за драчевчани, предел кој ги спасил од сигурна смрт и целосно истребување. Родови доселени од селиштето Бразда-Салаково на Мокра Планина (Караџица) кои го возобновиле Драчево кон крајот на XVIII век се: ''Јаковчевци, Дашковци, Муровци, Кечовци, Серовци'' (името го добиле од потсмев), ''Трифуновци, Газиновци, Домазетовци, Крџовци, Манчовци, Арсовци, Штрковци''
3 Галерија